## Obvezatne upute broj LS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

### NN 36/2001 (20.4.2001.), Obvezatne upute broj LS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

# DRŽAVNO IZBORNO POVJERENSTVO REPUBLIKE HRVATSKE

641

Na osnovi članka 26.
stavka 1. Zakona o izboru članova predstavničkih tijela jedinica lokalne i
područne (re­gionalne) samouprave (»Narodne novine«, br. 33/01), Državno
izborno povjerenstvo Republike Hrvatske propisuje

## OBVEZATNE UPUTE BROJ LS-II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1. Vlada Republike
Hrvatske donijela je Odluku o raspisiva­nju izbora za članove predstavničkih
tijela jedinica lokalne i područne (re­gionalne) samouprave objav­ljenu dana
19. trav­nja 2001. godine (»Narodne novine«, br. 35/2001).

**Izbori će se održati u nedje­lju dana 20. svib­nja
2001. godine.**

2. Rokovi teku od dana

**20. trav­nja 2001. godine od 00:00 sati.**

3. Prijedlozi lista
za izbor članova predstavničkih tijela moraju biti dostav­ljeni nadležnom
izbornom povjerenstvu jedinice za čije se predstavničko tijelo izbori provode,
najkasnije u roku od 12 dana od dana raspisiva­nja izbora, dakle do

**1. svib­nja 2001. godine do 24:00 sata.**

(Članak 14. stavak 1.)

4. Nadležno izborno
povjerenstvo sastavit će i u javnim glasilima objaviti sve pravova­ljano
predložene liste za izbor članova predstavničkih tijela, kao i zbirnu listu, i
to u roku od 48 sati od isteka roka propisanog za postupak kandidira­nja i
podnoše­nja lista, dakle do

**3. svib­nja 2001. godine do 24:00 sata.**

(Članak 16.)

5. Izborna promi­džba poči­nje od dana objave zbirne kandidacijske
liste, i traje zak­ljučno do 24 sata prije održava­nja izbora, dakle od

**4. svib­nja 2001. godine od 00:00 sati do**

**18. svib­nja 2001. godine do 24:00 sata.**

(Članak 18. stavak 2.)

6. Zabrana izborne promi­džbe (izborna šut­nja), kao i
svako objav­ljiva­nje prethodnih rezultata ili procjena rezultata izbora traje
tijekom cijelog dana koji prethodi održava­nju izbora, kao i na dan održava­nja
izbora do zak­ljučno 21.00 sat, dakle od

**19. svib­nja 2001. godine od 00:00 sati do**

**20. svib­nja 2001. godine do 21:00 sat.**

(Članak 20.)

7. Nadležna izborna povjerenstva moraju imenovati
članove i zamjenike članova biračkih odbora najkasnije pet dana prije dana
održava­nja izbora za članove predstavničkih tijela, dakle do

**14. svib­nja 2001. godine do 24:00 sata.**

(Članak 32. stavak 3.)

8. Nadležna izborna povjerenstva objavit će koja su
biračka mjesta određena, s naznakom koji birači imaju pravo glasovati na
pojedinim mjestima, najkasnije osam dana prije dana održava­nja izbora, dakle
do

**11. svib­nja 2001. godine do 24:00 sata**.

(Članak 33. stavak 2.)

9. Glasova­nje traje
neprekidno

**20. svib­nja 2001. godine od 7:00 do 19:00 sati**

Biralište se zatvara
u 19.00 sati. Biračima koji su se zatekli na biračkom mjestu omogućit će se
glasova­nje i nakon 19.00 sati.

(Članak 39. stavak 1.)

10. Birački odbor
mora dostaviti zapisnik o svom radu s ostalim izbornim materijalom nadležnom
izbornom povjerenstvu najkasnije u roku od 12 sati od zatvara­nja birališta,
dakle do

**21. svib­nja 2001. godine do 7:00 sati**.

(Članak 45.)

11. Nadležna izborna
povjerenstva utvrdit će rezultate glasova­nja na biračkim mjestima na svom
području najkasnije u roku od 24 sata od zatvara­nja birališta, dakle do

**21. svib­nja 2001. godine do 19:00 sati.**

(Članak 46. stavak 1.)

12. Nadležna izborna
povjerenstva kad utvrde rezultate glasova­nja za članove predstavničkih tijela,
objavit će odmah rezultate izbora sukladno zapisniku o radu izbornog
povjerenstva.

(Članak 49.)

ZAŠTITA IZBORNOG PRAVA

13. Ustavni sud
Republike Hrvatske obav­lja opći nadzor ustavnosti i zakonitosti izbora članova
predstavničkih tijela jedinica i rješava izborne sporove.

(Članak 51.)

14. Prigovor zbog
nepravilnosti u postupku kandidira­nja mogu podnijeti:

– politička stranka
koja je predložila listu, dvije ili više političkih stranaka koje su predložile
koalicijsku listu, kao i nosite­lj nezavisnih lista.

(Članak 52. stavak 1.)

15. Prigovor zbog
nepravilnosti u postupku izbora mogu podnijeti samo one političke stranke o čijim
se kandidacijskim listama glasovalo na izborima, kao i nosite­lji nezavisnih
lista o kojima se glasovalo.

(Članak 52. stavak 2.)

16. Prigovori zbog
nepravilnosti u postupku kandidira­nja i izbora članova općinskog i gradskog
vijeća podnose se nadležnom županijskom izbornom povjerenstvu, dok se prigovori
zbog nepravilnosti u postupku kandidira­nja i izbora članova županijske
skupštine i Gradske skupštine Grada Zagreba podnose Državnom izbornom
povjerenstvu u roku od

**48 sati računajući od isteka dana kada je izvršena rad­nja
na koju je stav­ljen prigovor, dakle od 00:00 sati iduće­g dana.**

(Članak 53. stavak 1. i 2. u svezi s člankom 54. stavak 1.)

17. Nadležno izborno
povjerenstvo dužno je donijeti rješe­nje o prigovoru u roku od

**48 sati od dana kada mu je dostav­ljen prigovor,
odnosno od dana kada su mu dostav­ljeni izborni materijali na koje se odnosi
prigovor, dakle od 00:00 sati iduće­g dana.**

(Članak 54. stavak 2.)

18. Protiv rješe­nja
nadležnog izbornog povjerenstva pod­nosite­lj prigovora, koji je nezadovo­ljan
takovim rješe­njem ima pravo žalbe Ustavnom sudu Republike Hrvatske.

Žalba se podnosi Ustavnom sudu Republike Hrvatske
putem nadležnog izbornog povjerenstva.

(Članak 56. stavak 1. i 3.)

19. Žalba se podnosi u roku od

**48 sati računajući od dana kad je prim­ljeno
pobijano rješe­nje, dakle od 00:00 sati iduće­g dana.**

(Članak 56. stavak 2.)

20. Ustavni sud Republike Hrvatske dužan je donijeti
odluku o žalbi u roku od

**48 sati od dana primitka žalbe, dakle od
00:00 sati iduće­g dana.**

(Članak 56. stavak 4.)

Broj: Ls-3/2001
Zagreb, 20. trav­nja 2001.

Predsjednik

if !supportEmptyParas endif

Uputa, NN 36/2001-641